《解蹀躞 雨中过小孤山》
清代·董元恺

滚滚江流万折，突立波心上。一峰崒嵂，任惊涛巨浪。

却怜神女生涯，变作小姑暮雨，遍将云酿。

堪想像。谁谓无郎孤况。有彭郎相傍。盈盈一水，脉脉徒遥望。

那更晚色迷离，赢得无限凄凉，行人俯仰。

作者简介：清江苏长洲人，字舜民。顺治十七年举人。后遭诖误，际遇坎坷，故其词激昂哀怨。有《苍梧词》。